Далеку во пустината Атакама во Чиле, Многу Големиот Телескоп на Европската Јужна Опсерваторија (ЕЅО) лежи на 2635 метри надморска височина.
Овие четири големи телескопи содржат некои од најголемите огледала во светот, притоа фаќајќи светлина стара милијарда години.
Да се ​​фати колку е можно повеќе слаба светлина од Вселената, овие огледала треба да бидат исклучително рефлективни.
Слој од алуминиум, дебел само 80 нанометри, стои на површината на огледалото
- повеќе од 50 квадратни метри на ZerodurⓇ керамичко стакло.
Со текот на времето огледала се изложуваат на прашина и други загадувачи.
За да се одржи високо - квалитетни астрономски слики,
огледалата треба да бидат исчистени и алуминиумскиот слој редовно заменет.
Замената на слојот претставува интензивна и макотрпна работа.
Од витално значење за огледалото е тоа да не биде изгребано или оштетено на било каков начин.
Ако нешто тргне наопаку не постои резервно огледало!
Осумдневната операција започнува со внимателно возење на 23 - тонското огледало до фабриката за промена на слојот.
Прво, долната страна се чисти со рака за да се отстранатт сите масла, честички и други загадувачи
Потоа огледалото се носи во чиста соба за уште едно чистење,
да се осигура дека нема останато големи загадувачи или прашина на површината на огледалото.
Тогаш со киселина се отстранува алуминиумскиот филм, откривајќи вистинската килибарна боја на материјалот.
По крајното перање и сушење, огледалото се преместува во вакуум комора.
По извлекување на воздухот,
електрично стимулирана плазма го завршува последното чистење и сушење на оптичката површина.
Конечно, алуминиумските честички испаруваат на огледалото за да се создаде тенок, нов, совршено рефлектирачки слој.
Вкупно од 12 грама!
Се прави една конечна проверка за да се измери рефлективноста.
Тогаш огледалото се враќа дома кај МГТ
за да продолжи со создавање на едни од највпечатливите опсервации кои се некогаш направени.
Транскрипција на ЕЅО; Превод од Андреј Стојчевски.